20/04/2010 | Administración LocalMunicipal
A Coruña
Servizo de Persoal
Publicación bases 35 prazas Auxiliares de Administración Xeral, C. E. 3/09, aprobadas polo Tenente de Alcalde Delegado de Persoal, por delegación da Xunta de Goberno Local, de data 25 de marzo de 2010

A presente Convocatoria Específica constitúe o desenvolvemento das Ofertas de Emprego deste Concello correspondentes aos anos 2008 e 2009 (ambas as dúas publicadas no BOP o 12 de decembro de 2008 e 9 de xuño de 2009) e réxese pola Convocatoria Unitaria para a provisión en propiedade de prazas de funcionarias/os de carreira e persoal laboral convocadas polo Concello de A Coruña no ano 2009 (publicada no BOP do 9 de xuño de 2009), en aplicación do disposto na base primeira desta, e polas seguintes normas específicas: 1. - Clasificación da praza: Escala de Administración Xeral, subescala Auxiliar.2. - Dotación económica: As retribucións correspondentes ao Grupo C2, segundo acordo adoptado pola Corporación ao respecto, e concretado na relación presupostaria.3. - Requisitos esixidos: Ademais dos previstos na convocatoria unitaria, os aspirantes deberán reunir os seguinte requisitos: · Estar en posesión da titulación esixible para o acceso como funcionario do grupo C2, conforme á normativa de función pública · Ter a nacionalidade española, sen prexuízo do disposto no artigo 57 do Estatuto Básico do Empregado Público. · Ter cumprimentos dezaseis anos e non exceder, no seu caso, da idade máxima de xubilación forzosa. · Posuír a capacidade funcional para o desempeño das tarefas habituais da praza á que se aspira. · Non haber sido separada/o mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionariado, ou para exercer funcións similares ás que desempeñaban no caso do persoal laboral, no que fose separada/o ou inhabilitada/o. No caso de ser unha persoa nacional doutro Estado, non acharse inhabilitada/o ou en situación equivalente nin haber sido sometida/o a sanción disciplinaria ou equivalente que impida, no seu Estado, nos mesmos termos o acceso ao emprego público.4. -Número de prazas que se convocan: Trinta e cinco. Reservaranse catro prazas para ser cubertas por persoas con minusvalía con grao de minusvalidez igual ou superior ao 33%. De non se cubrir estas prazas, incorporaranse as restantes á quenda libre. Os aspirantes que soliciten participar pola quenda de reserva para minusválidos indicarano na instancia, achegando fotocopia do documento que acredite o grao de minusvalía, e fará constar a adaptación que, no seu caso, precisen para as probas. A solicitude de adaptación á que se refire o parágrafo anterior poderá ser formulada por calquera aspirante con minusvalidez debidamente acreditada, con independencia da quenda pola que se presenten.5. - Sistema de selección: Oposición libre 6. - Dereitos de exame: 9,65 euros, segundo o establecido na Ordenanza Fiscal nº1 para os procesos selectivos correspondentes ao subgrupo C2. Estarán exentas do pagamento da taxa, logo de xustificación de circunstancias de que se trate, a. As persoas con minusvalidez igual ou superior ao 33 por 100. b. Logo de xustificación, as persoas que figurasen como demandantes de emprego durante o prazo, polo menos, de seis meses anteriores á data de convocatoria das probas selectivas nas que soliciten a súa participación. Para iso deberá presentarse o documento xustificativo expedido pola oficina de emprego correspondente.7. - Presentación de instancias: As instancias solicitando tomar parte no proceso selectivo dirixiranse ao Excmo. Sr. Alcalde e presentaranse no Rexistro Xeral do Concello debidamente cumpridas, durante o prazo de vinte días naturais contados dende o seguinte ao da publicación do anuncio de cada convocatoria no Boletín Oficial do Estado. Poderán así mesmo remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común. Á instancia acompañarase inescusablemente. - Fotocopia do D. N. I. - Carta de Pagamento acreditativa de aboar, coas excepcións sinaladas no punto anterior, o importe dos dereitos de exame ou resgardo do xiro postal ou telegráfico do seu abono, de acordo coa Ordenanza Fiscal reguladora vixente no prazo de presentación de solicitudes. Os dereitos de exame só serán devoltos aos que non fosen admitidos ás probas selectivas por non reunir os requisitos esixidos. - Fotocopia compulsada do título de graduado en educación secundaria obrigatoria ou calquera outro equivalente, segundo as disposicións educativas sobre a materia. - No seu caso, a acreditación de estar en posesión da titulación que exime de efectuar o exercicio de galego: título acreditativo do nivel de coñecemento da lingua galega CELGA III ou equivalente. - No caso de solicitar a participación na quenda de reserva para minusválidos, coa instancia achegarase fotocopia do documento que acredite o grao de minusvalía A oposición constará de catro exercicios, todos eles eliminatorios. Primeiro exercicio: De carácter obrigatorio e eliminatorio que consistirá en contestar por escrito, no tempo máximo dunha hora e media, un cuestionario de 80 preguntas, “tipo test” con catro respostas alternativas, sendo só unha delas correcta, determinadas polo Tribunal inmediatamente antes de celebrarse a proba e baseado no contido dos programas especificados nos Anexos I e II da presente convocatoria. Das 80 preguntas tipo test, 50 preguntas corresponderanse cos contidos do Anexo I e 30 preguntas cos contidos do Anexo II. O exercicio será cualificado de 0 a 20 puntos, sendo preciso alcanzar un mínimo de dez puntos para superalo, sendo eliminados aqueles aspirantes que non a obteñan. Correspondéndolle ao Tribunal determinar o nivel de coñecementos esixidos para alcanzar o mínimo sinalado. As respostas deixadas en branco non puntuarán e cada pregunta incorrecta restarán 0,25 puntos. A nota será calculada a partir dos puntos obtidos no test utilizando a seguinte formula: P–P c N = 10+10 -----------–––– 80–P c Sendo: P = Puntos obtidos polo aspirante no test. P C = Puntos de corte; isto é, puntos que debe conseguir o aspirante para aprobar o test. Serán determinados polo tribunal durante a correción deste. N = Nota obtida polo aspirante no exercicio. Unha vez finalizado o exercicio, farase público en páxina web municipal (www.coruna.es) o modelo do test, indicando as respostas correctas. Segundo exercicio: De carácter obrigatorio e eliminatorio que consistirá en desenvolver por escrito, nun tempo máximo de dúas horas, un cuestionario de 20 preguntas con respostas curtas, determinadas polo Tribunal inmediatamente antes de celebrarse a proba e relacionado coas materias comprendidas no Anexo I desta convocatoria. Neste exercicio valorarase o contido das respostas e a capacidade de redacción así como a concreción e a claridade na exposición. O exercicio será cualificado de 0 a 10 puntos, sendo preciso alcanzar un mínimo de cinco puntos para superalo, sendo eliminados aqueles aspirantes que non a obteñan. O Tribunal determinará o nivel de coñecementos esixidos para alcanzar a puntuación mínima. Terceiro exercicio: De carácter obrigatorio e eliminatorio que consistirá na realización de probas prácticas, de contido administrativo, correspondentes ás funcións a desenvolver, con ferramentas informáticas. Esta proba será cualificada de 0 a 10 puntos, sendo preciso alcanzar un mínimo de cinco puntos para superalo, sendo eliminados aqueles aspirantes que non a obteñan. O Tribunal determinará o nivel de coñecementos esixidos para alcanzar a puntuación mínima. Cuarto exercicio: Consistirá na tradución directa e/ou inversa dun ou varios textos, en castelán ou galego, nun tempo máximo de 1 hora. Os textos serán elixidos polo Tribunal inmediatamente antes de celebrarse a proba, correspondéndolle ao Tribunal determinar o nivel de coñecementos esixidos para superar a proba. O presente exercicio puntuarase como apto ou non apto. Aqueles aspirantes que estivesen en posesión do título acreditativo do nivel de coñecemento da lingua galega CELGA III ou equivalente estarán exentos da realización do presente exame. Publicidade do proceso selectivo. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no Taboleiro de Edictos deste Concello, a través do teléfono de información municipal 010 (981184278 para chamadas fóra do termo municipal) e na páxina web do Concello de A Coruña, (www.coruna.es/oposiciones) sen prexuízo de calquera outro medio de difusión que se considere oportuno. Cualificación final: A cualificación final virá determinada pola suma das puntuacións obtidas nos distintos exercicios da oposición. O Tribunal, á vista dos resultados totais, proporá ao órgano competente o nomeamento dos aspirantes que obtiveran as maiores puntuacións sen que, en ningún caso, poida superar o número de aprobados o de prazas convocadas. Non obstante o anterior, sempre que o tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas, cando se produzan renuncias das/os aspirantes seleccionadas/os, o órgano convocante poderá requirir do órgano de selección relación complementaria dos aspirantes que sigan aos propostos, para o seu posible nomeamento como funcionarias/os de carreira. Para os efectos previstos neste punto terán a mesma consideración que as renuncias os supostos referidos aos aspirantes que dentro do prazo fixado non presenten a documentación requirida ou que do seu exame se deduza que carecen dos requisitos establecidos no punto 3 da presente convocatoria. TEMA 1.- A Constitución Española de 1978. Estrutura. Características xerais. Principios que informan a Constitución Española de 1978. O Titulo Preliminar da Constitución. Os dereitos fundamentais e as liberdades públicas. TEMA 2.- A Coroa. As Cortes Xerais: Composición. Atribucións e funcionamento. O Goberno e a Administración. Relacións entre o Goberno e as Cortes Xerais. TEMA 3.- A Organización Territorial do Estado na Constitución. As Comunidades Autónomas. Os Estatutos de Autonomía. Réxime de competencias. Relación entre o Estado e as Comunidades Autónomas. TEMA 4.- A Comunidade Autónoma de Galicia: O Parlamento, A Xunta e o seu Presidente. TEMA 5.- Réxime Local español: Fontes do ordenamento xurídico local. Lexislación estatal e autonómica. A Lei 5/97, do 22 de xullo, de administración local de Galicia. Clases de Entidades Locais TEMA 6.- O Municipio. Elementos: territorio e poboación. Competencias dos municipios. A organización municipal. Principios fundamentais. Municipios de Gran Poboación e Municipios de réxime común. TEMA 7.- Municipios de gran poboación: O Alcalde. Competencias. Forma de elección e cesamento. Os Tenentes de Alcalde. A Xunta de Goberno Local: composicion e atribucións. -O Concello. Pleno. Composición e competencias. As Comisións Informativas. TEMA 8.- Réxime de sesións e acordos dos órganos colexiados locais. TEMA 9.- A potestade regulamentaria das Entidades Locais: Ordenanzas, Regulamentos e Bandos. TEMA 10.- O persoal ao servizo da Administración Local: Clases de Persoal. Dereitos e deberes. Rexemen de incompatibilidades. Réxime disciplinario. TEMA 11.- O acto administrativo: concepto e clases. Elementos. Eficacia dos actos. Notificación e Publicación. Nulidade e anulabilidade. TEMA 12.- O procedemento administrativo: Iniciación, ordenación, instrución e terminación. Os recursos administrativos. A revisión de oficio. TEMA 13.- Finalización do procedemento: a obriga de resolver. O silencio administrativo. TEMA 14.- O Presuposto das Corporacións Locais: Elaboración, aprobación e execución. TEMA 15.- As Facendas Locais: Recursos das Facendas Locais. Impostos, Taxas e Contribucións Especiais. TEMA 16.- Dereitos e deberes dos veciños no ámbito local: Información e participación cidadá. TEMA 17.- O Rexistro de documentos: Concepto. O rexistro de entrada e saída: O seu funcionamento nas Corporacións Locais. Presentación de instancias e outros documentos nas oficinas públicas. TEMA 18.- A Igualdade: Lei Orgánica 3/2007 para a igualdade efectiva de mulleres e homes: principios xerais e tutela. Lei 2/2007, do 28 de marzo, do traballo en igualdade das mulleres de Galicia. TEMA 19.- A Administración Electrónica. Lei 11/2007. Dereitos da cidadanía. Dos rexistros, as comunicacións e as notificacións electrónicas. Da xestión dos procedementos. TEMA 20.- A Lei de Prevención de Riscos Laborais: ambito de aplicación. Dereitos e obrigas. Organos de representación en materia preventiva: Delegados de Prevención e Comité de Seguridade e Saúde.1.1. Hardware e Software 2.1. Elementos e características dunha ventá 2.2. Manexo do rato 2.3. Menú Inicio 3.1. Descrición da ventá 3.2. Concepto de carpetas e arquivos 3.3. Manexo de Carpetas e Arquivos 3.3.1. Creación de Carpetas 3.3.2. Movemento e Copia 3.3.3. Eliminación 3.3.4. Cambio de nome 4.1. Introdución e ingreso a Word 4.2. Creación e modificación de documentos 4.3. Gravar e recuperar documentos 4.4. Formato Fontes 4.5. Manexo de Parágrafos 4.5.1. Aliñación 4.5.2. Sangrías 4.5.3. Interliña 4.6. Copia e movemento de texto 4.7. Numeración e Viñetas 4.8. Salto Páxina 4.9. Numeración de Páxinas 4.10. Impresión de documentos 5.1. Introdución e ingreso a Excel 5.2. Ingreso e corrección de datos 5.3. Gravar e recuperar arquivos 5.4. Manexo de fórmulas 5.4.1. Referencias relativas 5.4.2. Referencias absolutas 5.4.3. Funcións 5.5. Copia e movemento de celas 5.6. Manexo de filas e columnas 5.7. Formatos 5.7.1. Fontes, Aliñación, Bordos, Trama, Número 5.8. Impresión de documentos 6.1. Introdución e ingreso a Writer 6.2. Creación e modificación de documentos 6.3. Gravar e recuperar documentos 6.4. Formato Fontes 6.5. Manexo de Parágrafos 6.5.1. Aliñación 6.5.2. Sangrías 6.5.3. Interliña 6.6. Copia e movemento de texto 6.7. Numeración e Viñetas 6.8. Salto Páxina 6.9. Numeración de Páxinas 6.10. Impresión de documentos 7.1. Introdución e ingreso a Calc 7.2. Ingreso e corrección de datos 7.3. Gravar e recuperar arquivos 7.4. Manexo de fórmulas 7.4.1. Referencias relativas 7.4.2. Referencias absolutas 7.4.3. Funcións 7.5. Copia e movemento de celas 7.6. Manexo de filas e columnas 7.7. Formatos 7.7.1. Fontes, Aliñación, Bordos, Trama, Número 7.8. Impresión de documentos O contido das probas do terceiro exercicio do presente proceso selectivo referirase ás versións que na actualidade se utilizan no Excmo. Concello de A Coruña (Windows XP, Officce97 e Openoffice 3) A Coruña, 25 de marzo de 2010 A XUNTA DO GOBERNO LOCAL, P. D. 0 TENENTE DE ALCALDE DELEGADO DE PERSOAL, Fdo. José Federico Nogueira Fernández